في امريكا لاستقبالها الحافل وللمؤتمر العظيم اللي عملوه آآ عن كيف يعيش المسلمون آآ في الغرب باسلام صحيح وبعقيدة سليمة ونسأل الله عز وجل ان يوفق المسلمين في كل مكان الى ما فيه الخير والصلاح في الدنيا والاخرة
دي اول حاجة بعتزر عنها وبعتزر للحاجة التانية عن تأخير هذا البرنامج وهذا اللقاء طبعا شفتم البرنامج العظيم اللي سبقنا عن البطاطين فمعلش بنعتزر وان شاء الله هنحاول نزبط مواعيدنا في الحلقات القادمة
اللي عايز يتابع الحلقات اللي فاتت عشان يبقى ماشي معانا في الجو العام بتاع الحلقات ممكن يخش على اسلام ستوري دوت كوم موقع قصة الاسلام يلاقي الحلقات السابقة ان شاء الله كلها موجودة
ويبتدي يتدرج معنا في الطريق اللي احنا مشينا فيه افكركم الحلقة قبل اللي فاتت كنا بنتكلم على اجابة سؤال مهم جدا جدا وهو لماذا مكة بمعنى لماذا نزلت البعثة النبوية في ارض مكة المكرمة او في الجزيرة العربية بصفة عامة
وقلنا قبل كده ان ما فيش اي نقطة في السيرة النبوية عشوائية ان كل شيء خلقناه بقدر. خطوات السيرة النبوية محسوبة بدقة متناهية. لانها نظام ونموذج وقدوة للبشر الى يوم القيامة
فعشان كده كل شيء محسوب حسابه. نزول البعثة في هذا المكان كان له اهمية كبيرة جدا وحكمة كبيرة جدا فقلنا اول حكمة اتكلمنا فيها حلقة وخدنا فيها حلقة تانية للاسئلة والنهاردة والحلقة القادمة كمان في الغالب هنتكلم على استكمال نفس النقطة. النقطة ديت عبارة عن
عدم دخول اي نوع من الثقافات على الاسلام يعني ايه الكلام ده ؟ يعني قلنا ان الاسلام دين خالص ربنا سبحانه وتعالى يريد لنا ان نتعبده سبحانه وتعالى بهذا الدين دون اي نوع من الخليط مع
اهو من اي حضارات مختلفة او فلسفات مختلفة او عقائد مختلفة. لذلك نزل القرآن الكريم والسنة النبوية في هذا المكان المعزول حضاريا عن حضارات العالم في ذلك الوقت. لا كان في فلسفات الرومان ولا فلسفات الفرس ولا فلسفات المصريين ولا فلسفات الهنود ولا فلسفات الصينيين او غير
ممن كانوا يعيشون في ذلك الزمان فالصحابة رضي الله عنهم وارضاهم اتربوا على القرآن والسنة. الحديث الجميل اللي قلناه قبل كده تركت فيكم ما ان تمسكتم به لن تضلوا قل له بعدي ابدا كتاب الله وسنتي. فالتمسك المسلمين الاوائل بكتاب الله عز وجل وبسنة الرسول عليه الصلاة والسلام. هو الذي فتح لهم الدنيا بكاملها
هو الذي ساعدهم على بناء الامة الاسلامية بناء صحيحا راسخا قويا. واذا تمسك المسلمون بهذا الامر تمسكا حرفيا كما فعل رضي الله عنه وارضاهم فانهم يصلون باذن الله الى ما وصل اليه الصحابة طريق واضح ومرسوم من زمان من اول ما النزول البعسة النبوية وان هذا
صراطي مستقيما فاتبعوه ولا تتبعوا السبل فتفرق بكم عن سبيله يبقى ديت اول حاجة مهمة جدا. قلنا ان مع مرور الوقت ومع تقدم حركة التاريخ دخل على الاسلام فلسفات مختلفة من الحضارات المجاورة لامة الاسلام. وهذه الفلسفات اخرجت الكثير من المسلمين عن جادة الطريق. اخرجت بعضهم
عن الصواب لدرجة ان بعضهم خرج عن الدين كلية. فترك الاسلام وعبد غير الله عز وجل زي الفلسفات اللي دخلت من الرومان او دخلت من الحضارات المختلفة وفتن بها بعض المسلمين في اول الطريق كان الانحراف قليل وبعد كده مع مرور وقت
زاد وزاد وزاد وذكرنا بعض امثلة لشطط بعض الفلاسفة. وذكرنا بعض امثلة لشطط بعض المتصوفة. وكيف خرجوا بذلك عن اصول الاسلام الصحيحة دي كانت في الحلقتين اللي فاتوا لكن انا دايما بقول احنا مش بنقول التاريخ عشان نحكي بس القصص القديمة او الحكايات السابقة احنا بنقول التاريخ عشان نستفيد به في الواقع اللي احنا عايشين فيه دلوقتي
يعني في عصرنا دلوقتي في زمنا دلوقتي في حياتنا دلوقتي مش ممكن ابدا هنقيم امة الاسلام الا بمنهج خالص من القرآن والسنة. اذا دخل وافدات جديدة فلسفات جديدة مناهج جديدة علوم جديدة على منهج الاسلام الصحيح فغيرت فيه بعض البنود شتتت بعض
المسلمين عن المعاني الاصيلة في دين الله عز وجل فانه لا يرجى للامة قيام على هذا الوضع. لابد ان تعود للدين الخالص الة لله الدين الخالص من الحاجات الجديدة اللي دخلت واللي ناس كتيرة بتتسأل عنها موضوع البرمجة اللغوية العصبية
وقلنا في الحلقة اللي فاتت اخر الحلقة اننا سنفرد لها ان شاء الله الحلقة القادمة او جزء منها. لكن انا بقول لكم احتمال نفرد الحلقة ديت. والحلقة القادمة كمان لاهمية
وانا عايز اخوانا المشاهدين والمشاهدات ما يتسرعوش دلوقتي ويقفلوا التليفزيون او يحولوا القناة ويقول لك ايه البرمجة اللغوية العصبية؟ احنا ما نعرفش عنها حاجة اصلا احنا عايزين درس في الدين مش كده
طيب انا اقول لكم يعني ايه الدين اصلا؟ يعني ايه كلمة الدين انا افهم الدين وافهم الاسلام بقول الله عز وجل قل ان صلاتي ونسكي ومحياي ومماتي لله رب العالمين لا شريك
له وبذلك امرت وانا اول المسلمين. يعني كل صغيرة وكبيرة في حياتي هي جزء من الدين وللدين رأي فيها اي موقف من مواقف الحياة اي علاقة من علاقات الحياة اي علم من علوم الحياة اي امر على ظهر هذه الارض منذ الولادة
الى الممات للدين رأي فيه يا اما يقول لك ده حلال يا اما يقول لك ده حرام يقول لك ده مندوب او ده مكروه او ده مباح للدين رأي فيها
فلازم نعرف رأي الدين في الامور اللي بتحب بنا. علم من العلوم دخل علينا. لازم اعرف رأي الدين في هذه القضية. يا ترى فعلا هذه القضية قضية صالحة مفيدة اقدر اخد منها فايدة ترفع امة الاسلام درجات وتقدم امة الاسلام خطوات وتسبق بها امة الاسلام غيرها ولا يا ترى
هذا الذي وفد على دين الاسلام او على امة الاسلام هيعمل فينا زي ما عملت الفلسفات اليونانية في فترة من الفترات وخرجت بعض الناس عن الطريق الصحيح مش شرط وصلتهم للكفر بس خرجتهم عن عملية بناء الامة بناء صحيحا فعطلت الامة سنوات وسنوات وسنوات وقد تخرجها كما
ذكرنا من الدين كلية وهذا امر خطير يبقى اول شيء ان الدين امر واسع جدا يا اخواني ويا اخواتي. الدين مش قضية صلاة وصوم وعبادة بس. ولكن الدين بيشمل كل معاني الحياة وللاسلام زي ما قلنا رأي في
كل نقطة في حياتنا الحاجة التانية مهمة جدا ان افرض هذا الوافد فيه خطورة الا يجدر بنا في مسل هزه الفضائيات في مسل هزه البرامج ان نعرف الناس بخطورة هذه البرامج التي تأتي الينا من هنا وهناك
افرض فيها فايدة الا يجدر بنا في مثل هذه الفضائيات ان نعرف الناس ان هذه فائدة لابد ان تتبعوها والحكمة ضالة المؤمن ان وجدها فهو احق الناس بها؟ يبقى لازم اعرف لازم اخد فكرة عن هذا العلم الصحيح ولا غير صحيح مفيد ولا غير مفيد
الحاجة التالتة المهمة جدا انا عايز اعمل عملية من اتساع الافق عند المسلم يعني ما تبقاش افقك ضيق جدا جدا يا دوبك عارف بعض المعلومات القليلة جدا جدا عن الحاجات اللي انت بتستخدمها في حياتك وما عندكش خلفية عن الدنيا
الدنيا حواليك ماشية ازاي لا عندك خلفية عن العلوم اللي ظهرت ولا عن الدول اللي قامت ولا عن الاسلحة اللي استحدثت ولا على التغيرات السياسية على ساحة العالم ولا على كذا لأ ازاي ده مش مسلم
المسلم الحقيقي هو يدرس الواقع الذي هو يعيش فيه ويدرس الدين الاسلامي دراسة صحيحة ويسقط هذا الدين على الواقع الذي يعيش فيه فيتحرك حركة سليمة كما يرضى ربنا سبحانه وتعالى ويختار للمسلمين
شف كده الرسول عليه الصلاة والسلام وهو عايش في فترة مكة المكرمة تنزل عليه ايات كريمات فكر فيها كويس ربنا يقول في القرآن الكريم الف لام ميم. فكر معي كويس
غلبت الروم في ادنى الارض وهم من بعد غلبهم سيغلبون في بضع سنين. لله الامر من قبل ومن بعد. وفي لله الامر من قبل ومن بعد ويومئذ تفرح المؤمنون بنصر الله الى اخر الايات
فكر كده معي. المسلمون المستضعفون يعيشون في داخل مكة المكرمة مكة المكرمة قرية صغيرة جدا جدا لا ترى على مساحة العالم في ذلك الوقت. يعيش فيها بضع مئات من من السكان. بضع الاف على اكثر
تقدير دولة فارس ودولة الروم دولتان كبيرتان تقتسمان العالم في ذلك الزمن. دول هائلة يا اخواني ولعلنا في حلقتين قادمتين ان شاء الله نتكلم على دولة فارس دولة الروم عسكريا عشان تعرفوا قيمة هاتين الدولتين عسكريا قد ايه كان شكلهم
الصراع بينهما الصراع بين قوة عالمية. والرسول عليه الصلاة والسلام في مجموعة مستضعفة من المسلمين في داخل مكة المكرمة. فاذا بالقرآن الكريم انظار المسلمين الذين يعيشون في داخل هذه القرية الصغيرة للاحداث العالمية الضخمة التي تدور حولهم
اين نحن في ذلك الوقت من صراع فارس والروم؟ بيفرق معنا ايه؟ اقول لك خليني مشغول انا بالصلاة وبقيام الليل وبالذكر وهي امور في غاية الاهمية. ولا تقوم الامة الاسلامية
الا بها. فانشغل بهذه الامور فقط واترك غيرها. لأ الرسول عليه الصلاة والسلام بيفتح مدارك المسلمين. بيوسع الافق عندهم. بيشرح لهم هذه القضية. المسلمون يعيشون في هذه القضية. لدرجة ان ابو بكر الصديق يسمع الايات
ويذهب ويراهن وساعتها كان لسه الرهان مش حرام يزهب ويراهن ان ان الرومان سينتصرون على الفرس بعد عدد معين من السنوات يعني القضية عاشها وحسها وراهن عليها وانتظر والمسلمون يترقبون الاحداث. هذا امر لابد ان نقف امامه وقفات. لما الرسول عليه الصلاة والسلام
حب ان هو يعني يخرج بعض يخرج بعض المسلمين من الازمة الشديدة في داخل مكة. قال لهم في الحبشة ملك لا يظلم عنده احد في هذا التوقيت وهو يعيش في داخل مكة عارف ان في بلد اسمها الحبشة. وعارف الحكم السياسي اللي موجود في داخل الحبشة. وعارف النظام اللي هناك وكيف حال الملك
ايه في حال الحكومة وكيف حال الشعب اللي موجود هناك وانه وسط يلائم هجرة المسلمين من مكة المكرمة الى الحبشة في ذلك الوقت؟ الحاجات دي كلها لازم تلفت نظرنا ان المسلم الصحيح المسلم اللي فاهم دينه كويس لازم يكون عنده اطلاع على الحياة اللي حواليه. لو ابنك بكرة جه قال لك انا يا بابا عايز اخد
كنت دورة برمجة لغوية عصبية. هتقول له ايه عيب قوي لما تقول له والله انا مش عارف يعني ايه برمجة لغوية عصبية اصلا. لازم يكون عندك خلفية عن هذا الامر. افرض ابنك محتاج نصيحة. تقول له والله يا ابني ديت فيها خطر شديد. او تقول له والله انا هشجعك
كل طاقتي رح وخد هذه الدورة. لازم يكون عندك خلفية على الاقل خلفية عامة عن القضية هي ثقافة عامة لابد ان يتحلى بها المسلمون ايه بقى موضوع البرمجة اللغوية العصبية ديت هي موضة جديدة
طلعت وانتشرت ليس في مصر فقط او في العالم العربي فقط او في العالم الاسلامي فقط ولكن في العالم اجمع موضة انتشرت فعلا وعمت اراضي كتيرة جدا. هذه الموضة مأخوذة من علوم شتى
يعني الناس اللي عملت العلم ده خدت بعض المواد من علوم النفس وبعض المواد من علوم التربية وبعض المواد من علوم الادارة وبعض المواد من علوم السياسة وعلوم الاقتصاد وعلوم التأثير على الناس وفن الاقناع وفن التسويق وفن
فن فن فن امور كثيرة جدا. كوكتيل كده عملوه خليط عملوه. وطلعوا منه العلم الجديد ده اللي سموه علم البرمجة اللغوية العصبية. انصح ان نسميه علما. وهنتكلم بعد كده على النقطة ديت
فكما يقول ويد سمول وود سمول ده اللي هو رئيس الاتحاد العالمي للبرمجة اللغوية العصبية يقول آآ ليس في البرمجة شيء جديد يعني هي خليط من امور كثيرة مجمعة من علوم شتى
وحطوها في كيان واحد وسموها علم البرمجة اللغوية العصبية. صاحب هذا العلم اعلام ضخم جدا. في العالم كله سواء كان في البلد اللي نشأ فيها هذا العلم او في غرب اوروبا اللي ترعرع فيها بعد كده هذا العلم او في العالم الاسلامي والعربية في داخل بلادنا
اعلام ضخم جدا بتتصرف عليه كميات ضخمة من الاموال عشان الناس تتحفز وتتشجع وتروح تعمل هذه هذه الدورات او تأخذ هذه البرامج البرمجة اللغوية العصبية عبارة عن مدرسة نفسية اول ما ظهرت ظهرت عشان تعالج بعض الامراض النفسية. يعني ظهرت للمرضى وليس للاصحاء
للخروج بالمريض من ازمته الى حالة سليمة بعد كده طوروا الموضوع وبدأوا يقدموا هذه البرمجة اللغوية العصبية للاصحاء. بحثا عن التميز والتفوق دلوقتي الكلام ده ما فيهوش مشكلة. يعني لحد دلوقتي لما حد يقول لي والله انا هديك برنامج تتميز به
او تتفوق به او تسبق به او تخرج من ازمتك به. والله هذه شيء طيب هذا شيء جميل كمعنى هو في الايه؟ في الايه؟ في الاجمال شيء جميل لكن طبعا هنشوف بعد كده ازا كان في سلبيات ولا ما فيهوش سلبيات
اللي انشأ هذا العلم اتنين امريكان واحد اسمه ريتشارد بندر والتاني اسمه جون آآ جندر الاتنين دولت عملوا العلم ده تقريبا سنة تلاتة وسبعين من القرن اللي فات. الف تسعمية تلاتة وسبعين. يعني من حوالي اربعة وتلاتين سنة من دلوقتي
وعملوا العلم ده على دراسات لاتنين علماء اخرين واحد امريكي اسمه نعوم شومسكي وده يهودي والواحد التاني اسمه الفريد كورسيسكي وده بولندي برضه يهودي خدوا الدراسات بتاعتهم وعملوا منها العلم ده. وانا مش بقول اليهودي عشان الفت نزرك ان في مشاكل بعد كده هتيجي. بس حط ديت في الخلفية بتاعتك. وبعد كده هنشوف البرنامج بتاعهم
صحيح ولا في مشاكل؟ عملوا الاتحاد العالمي للبرمجة اللغوية العصبية سنة تلاتة وتسعين يعني بعد عشرين سنة من ظهور هذا العلم او هذه المادة والاتحاد العربي للبرمجة اللغوية العصبية اتعمل سنة الفين. من حوالي سبع سنين وان كان هو مش واخد يعني الشكل اه الكبير زي الاتحاد العالمي للبرمجة اللغوية العصبية. يعني
ايه بقى؟ برمجة لغوية عصبية ده ترجمة حرفية للكلمة الانجليزية اللي بتصف هذا العلم اللي هي نيورو لينج ويستك اا ان ال بي زي ما الناس ايه بتختصرها ان ال بي. نيورو لينجوستيك بروجرامنج
البرمجة يعني زي ما احنا بنتكلم دلوقتي في حياتنا الدارجة ان فلان اتبرمج على كزا. البرمجة هي اعادة تفكيك المعتقدات اللي موجودة عند انسان عشان احط معتقدات تانية جديدة. وطبعا لما اقول كلمة معتقدات مش لازم تيجي المعتقدات خاصة بالمعتقدات في الله عز وجل او في الرسل او في الكتب
ان كان هذا امر تتطرق اليه البرمجة في اللغات الاجنبية اللي بيترجموا اللغة العربية بيحاولوا يتجنبوا هذا الامر حتى لا يصيبوا المسلمين بحساسية لكن هي عملية تفكيك للمعتقدات حتى مسلا لو واحد بيعتقد ان هو ضعيف انا ازاي افكك معتقدك في ان انت ضعيف واحط بداله معتقد جديد ان انت
ده قوي. واحد بيفتكر نفسه ان هو فاشل. معتقد ان هو فاشل. ازاي افكك هذا المعتقد ان انت فاشل؟ واحط مطرحه معتقدي ان انت ناجح. وهكذا معتقدات القديمة بس خلي بالك كلمة البرمجة
بتحن ده جهاز كمبيوتر بفرمطه من جديد ببرمجه من جديد بشيل المواد اللي جواه واحط مواد جديدة. يعني بيتعاملوا مع الانسان تعامل مادي تماما يعني كانه جهاز بالزبط يهملوا المشاعر يهملوا الاحاسيس يهملوا الحب لله عز وجل او لرسوله الكريم صلى الله عليه وسلم او الايمان بالغيب او الايمان بكذا الامور اللي هي
ما انتش شايفها ما ده جهاز كمبيوتر ده بقى ان البني ادم اصبح جهاز بيهمله قضية المواهب بيقول لك ازاي احنا ممكن نعمل موديل او نعمل نموذج يعني ايه نموذج؟ يعني اعمل بني ادم
يقدر يحقق النجاح زي ما فلان وفلان وفلان من السابقين حققوا النجاح يعني ابحس في سيرة مسلا اسحاق نيوتن او ابحس في سيرة اديسون او في سيرة اي عالم من العلماء اللي عندهم زي ما هم قالوا في اول اختراع هذا البرنامج. واشوف
ازاي هذا البني ادم نجح وازاي اقدر احاكي هذا الموديل في اي انسان ولو اي انسان قدر يحقق شيء فاي انسان على الارض ممكن يحقق نفس الشيء وطبعا ده مش صحيح لان ربنا سبحانه وتعالى ادى ده مواهب وده مواهب تانية واداه قدرات وده قدرات تانية ووزع بحكمة سبحانه وتعالى القدرات
مهارات على الناس عشان الحياة تتكامل. ابو هريرة رضي الله عنه وارضاه كان كمبيوتر يقدر يحفظ الاحاديس بمجرد ان تقال. خالد ابن الوليد عبقرية عسكرية متميزة. عبدالله بن عباس رضي الله عنهما فقيه من فقهاء الامة. سيدنا علي بن ابي طالب يحكم ويقضي بين الناس. كل واحد
عنده نقطة تميز بارزة. نعم هو اجمالا متميز في كل شيء لكن عنده نقطة يبرز فيها بروزا واضحا. هذا الجانب يهمل الى حد كبير في البرمجة اللغوية العصبية. بيعاملوا الناس في الدورة اللي
فيها ميت واحد متين واحد تلتميت واحد بنفس الكلام بنفس الطريقة وكانهم اجهزة بيحطوا جواها معلومات معينة بيبرمجوها زي ما هم قايلين برمجة. البرمجة اللغوية العصبية. دي اول ايه؟ اول جزئية
وطبعا ده بيدينا بردو خلي بالك النزرة المادية عند الغرب للانسان. النزرة المادية لكل شيء. النزرة المادية للانسان وللحياة وللكون ما عندهمش اي نوع من تقدير للمشاعر لدرجة ان في بعض البرامج على فكرة
بتقول لك ازاي تزرع الحب في قلبك لانسان وازاي تشيل الحب من قلبك لانسان. يا سلام! يعني انا اعمل برنامج آآ برمجة لبني ادم اخليه اب فلان ده او عامل له برمجة اخليه يكره فلان ده. فين الانسان بقى؟ اصبح جهاز بحط فيه السي بي شكل واخرج السي دي واحط سي دي نوع تاني
ازهر شيء تاني. وطبعا الكلام ده كلام غير سليم. يبقى ديت اول حاجة. اول كلمة البرمجة. اللغوية هم بيستخدموا اللغة للتغيير. استخدم اللغة لتغيير الانسان اللي قدامي طب استخدم اللغة ازاي؟ اللغة ديت ممكن تكون مكتوبة
زي ما تكتب رسالة من الرسائل او تكون مسموعة بتكلم فانت سمعتني او تكون مشاهدة انت شايفني وانا بتكلم بيقولوا ان الكلام المكتوب فقط ده بيمسل سبعة في المية فقط من التأثير. يعني لو انا بعت لك رسالة اقول لك فيها معلومة معينة فانا هأثر فيك بنسبة سبعة في المية
لو انا بلغتك الرسالة دي في التليفون يعني سمعت صوتي وانا بتكلم هوصل لك تمانية وتلاتين في المية زيادة يعني هيبقى تمانية وتلاتين في المية زائد السبعة في المية اللي فاتوا يعني خمسة واربعين في المية. لو انا جيت قدامك واتكلمت
فبتكلم بجسدي زي ما بيسموها لغة الجسد. ايديا بتتحرك وعيني بتتحرك ووشي بيتحرك. وممكن اتمشى قدامك وممكن اعمل حركات وو فاوصل لك مية في المية من المعلومة اللي هي الخمسة وخمسين في المية اللي ناقصين
عشان كده كل اما ازدادت المؤثرات كل اما انت اتأثرت اكتر بالكلام اللي بيتقال وعشان كده المدربين بتوع البرمجة اللغوية دايما يتنططوا وهم ايه؟ وهم على المسرح اللي بيتكلموا فيه عشان يحاول يأثر بكل عضلة من عضلات جسمه وبكل حركة من حركات وشه
على اللي قدامه من المستمعين طيب يبقى ديت ايه؟ ديت كلمة اللغوية فيها كلام مكتوب فيها كلام مسموع فيها كلام مشاهد. استطرادة كده لطيفة في النص عشان اعرفكم عظمة ما تملكون القرآن الكريم
القرآن الكريم ربنا سبحانه وتعالى في الفاظه وضع كل هذه المؤثرات مع ان القرآن الكريم كلام الله كلام. يعني هو كلمات تذكر جنب بعضها. ما فيش واقع معين بتشوفه قدام عينيك. ما فيش تمسيلية. ما فيش فيلم. ما فيش واحد
قدامك بيتحرك لكن سبحان الله الكلمات تحدث الاثر المكتوب والمسموع والمشاهد يعني مثلا بص لكلمة اثاقلتم يا ايها الذين امنوا ما لكم اذا قيل لكم انفروا في سبيل الله ثاقلتم الى الارض
شوف اثقلتم تقراها تفهم معناها لما تسمعها وانت بتقرا اثاقلتم بهذا الثقل الكلمة وقعها تقيل جدا على الودن وكانك تشاهد بعينك رجل لا يستطيع ان يقوم. اثاقلتم بيت شد للارض
اذا كلوا انفر في سبيل الله تحرك في سبيل الله جاهد في سبيل الله يتثاقل يتشد بمنتهى القوة الى الارض الكلام ده هو كلام لكن سبحان الله يحدث كل الاثار. هذا ما نملك. هذا هو القرآن الكريم كلام الله تنزيل من حكيم حميد
يقول رب العالمين سبحانه وتعالى وان منكم لمن لا يبطئن شف لا يبطئ ان تحس فعلا واحد بيتباطأ بيتباطأ انا شايفه قدامك بيتباطأ. عندك التأثير المكتوب وعندك التأثير مسموع لا يبطئ ان شف الكلمة بطيئة ازاي؟ لا يبطئن
اتك على كل حرف من الحروف عشان يبقى البطء شديد جدا وتحس ان فيه قدامك واحد مش عايز يجاهد في سبيل الله. عايز يبطئ يبطئ يبطئ لحد ما تفوته الفرصة فرصة
استلقيت في سبيل الله تكبكب فيها هم والغاوون شف كلمة يعني تزاحموا ودفعوا في مهانة وزلة شديدة الى داخل النار. كما يقول رب العالمين سبحانه وتعالى فكبكب وتقرا الكلمة تفهم تسمع واقع
كلمة تفهم ان في مشكلة كبيرة جدا بتحصل لهم وتراها رأي العين. تشوف الناس ديت وهي تتدافع في ذلة ومهانة وعار الى جهنم فكبكبوا فيها هم والغاوون. والكلام ده كتير جدا جدا في القرآن الكريم. وتقريبا لو انت راجعت
كل صفحة من صفحات القرآن الكريم هتطلع كلمات عظيمة جدا بتصف الاحداث رأي العين. وراجعوا وصف يوم القيامة وراجعوا وصف الغزوات تراجع وصف المواقف التي نزل فيها القرآن الكريم في حياة الصحابة وراجعوا مواقف الانبياء السابقين تحس ان انت شايف القصة بعينيك عايش مع سيدنا موسى ومع سيدنا
الخضر في في الرحلة التي اه نقرأها جميعا في اه سورة الكهف وعايش مع طالوت في الرحلة اللي بيعملها وهو يحارب جالوت وعايش وعايش في كل هذه الاحداث تراها رأي العين تنزيل من
كيمن حميد القرآن الكريم طبعا لما نيجي نراجع كلام الحبيب صلى الله عليه وسلم هنلاقي نفس هذه التطبيقات وبكثافة في كلامه لانه اوتي صلى الله عليه وسلم جوامع الكلم يعني ايه جوامع الكلمات؟ يعني اقول لك كلمة صغيرة جدا كلمات بسيطة جدا تحمل معاني هائلة. يصور لك معاني ضخمة جدا جدا في جوة الكلمتين الصغيرين
ان اللي قالهم صلى الله عليه وسلم يبقى ديت البرمجة اللغوية. العصبية عن طريق التأثير على اعصاب الانسان. اعصاب الانسان موجودة فين؟ موجودة في الجسم كله. لها حاجة اسمها تقبيلات
او مستقبلات موجودة في كل مكان في الجسم عشان تستقبل الاشارات اللي جاية من برة والعلماء قالوا ان الاشارات ديت او المستقبلات ديت بتتحط في خمس حواس معروفة. حاسة النظر وحاسة السمع وحاسة التذوق
وحاسة الشم وحاسة اللمس فعن طريق هذه المستقبلات انا بتوصل لي المعلومة بوصلها بعد كده للمخ والمخ بيفهم منها معلومة معينة ويبتدي يتحرك على ضوء هذه المعلومة. هم بيأسروا قال هذه الحواس الخمسة بطريقة او باخرى عن طريق اهم شيء اللغة بعد ما اثر على هذه على هذه الحواس باللغة
اقدر ابرمج الانسان من جديد يعني اغير كيان الانسان وتركيبة الانسان وممكن اخلاقيات الانسان وممكن عقيدة الانسان وممكن حماسة الانسان لشيء وممكن ضعف حماسة الانسان لشيء اخر عن طريق اللغة او عن طريق الكلام. وده بصوره المختلفة زي ما قلنا الكلام عن طريق الصوت عن طريق الصورة او عن طريق المشاهدة
يبقى ده ايه؟ يبقى ده ده بصفة عامة علم البرمجة اللغوية العصبية. في العلم ده بيقولوا ايه بيقولوا ان الحوادث اللي بتحصل في الدنيا لها وصف واحد الحدس اللي حصل هو حدس واحد معين
لكن تفاعلي انا مع الحدث مختلف عن تفاعل غيري مع الحدث بمعنى ايه؟ في معركة من المعارك قامت معركة ما بين متين واحد وخمسمية واحد دولت معهم عدد معين من الاسلحة ودولت عدد معهم من الاسلحة. قامت معركة بينهم. انت صورت هذه المعركة
صور فوتوغرافية شفت هذه المعركة دارت ازاي في اتنين بيركبوا هزه المعركة. واحد بيقول لك القتال ده عنيف هائل مرعب شاق لا استطيع ان اتحمله. واحد تاني يقول لك ايه الكلام الفارغ ده
دول بيلعبوا. الموضوع بسيط جدا جدا. يا ريتني كنت في هزه المعركة كنت عملت وعملت وعملت وعملت. واحد جبان وواحد شجاع رد فعل الجبان مختلف كلية عن رد فعل الشجاع. لكن الحدس في النهاية واحد الكلام ده قاله متنبي قبل كده. قال وتعظم في عين
غيري صغارها وتصغر في عين العظيم العظائم. يعني هي نفس المعركة واحدة لكن في عين الصغير الانسان الضعيف البسيط الجبان اللي خايف من كل شيء تعظم في عين الصغير صغارها. الحوادث الصغيرة اشوفها كبيرة اوي. ويخاف زي ما كنا لسه بنقول من شوية. وان منكم لمن لا يبطئن. مش عايز يشترك في هذا الموضوع. وفي ناس
ناس تانية مقبلة وتصغر في عين العظيم العظائم. يبقى الامر فعلا عظيم وخطير. وهو لا يراه شيئا. يتحرك كما كان يتحرك خالد بن الوليد وان عمر بن مقرن وعمرو بن العاص وابو عبيدة بن الجراح رضي الله عنهم وارضاهم اجمعين وعن الصحابة جميعا رضي الله عنهم وارضاهم اجمعين
كانوا بيتحركوا بهذه الحمية وهذه الروح العالية لانهم يروا هذه الحوادث الصغيرة. القصة واحدة الحدث واحد لكن تفاعلنا مع الحدث اختلف على ضوء تكويني على ضوء طبيعتي العلم ده بيقوله ان هو بيدخل يغير من طبيعة الانسان من جوة فيصبح تفاعله مع الاشياء مختلفا وبالتالي يدي له فرص نجاح اكبر
لحد دلوقتي احنا ما قلناش مشاكل ذات قيمة اه لنا بعض الاختلافات عن النظرة المادية اللي عندهم لنا بعض الاختلافات على بعض التعريفات. لكن في النهاية هو بيقول ان هو عايز يوصل بالانسان للتفوق
وعايز يوصل بالانسان للخروج من ازماته لكن يا اخواني ويا اخواتي لما بييجي مراجع الموضوع بدقة هنلاقي مشاكل كتيرة وهنلاقي عقبات امام تقبل هذا العلم بشكل مرضي وعندنا عقبات كزا عقبة يعني انا عندي حوالي عشر عقبات عشان اقول لكم في الاخر تلك عشرة كاملة
لكن اعتقد اننا في هذه الحلقة هتعرض لبعض هذه العقبات او بعض هذه المشاكل التي ظهرت في هذا العلم وباذن الله في الحلقة القادمة نكمل هذه الامور. عشان ننبه المسلمين ونحذر المسلمين ونعلم المسلمين كيف يتعاملون مع العلوم الوافدة عليهم من اي مكان خارج امة الاسلام
بقول اول شيء اول حاجة تلفت نظرنا ولازم نعلق عليها تعليق ونقف قدامها وقفة قضية الانبهار بالغرب انا عارف يا اخواني والاخوات ان الفجوة كبيرة بيننا وبين الغرب في العلوم بصفة عامة
صح واحنا اللي علينا في الحلقات الاولى من هذا البرنامج من برنامج التاريخ الاسلام اتكلمنا وزي ما قلنا ان الحلقات دي موجودة على اسلام ستوري دوت كوم ممكن ترجع لها اتكلمنا على المستوى العلمي اللي واصلة له امة الاسلام
وشعور المسلمين بالقلة العلمية وبالنقص العلمي وبالنقص في وسائل البحث العلمي وغير ذلك من امور العلوم بصفة عامة هذا الاحساس عند المسلمين يخليهم عندهم نوع من الدونية ان هو حس ان هو قليل
وان هو صغير وان هو مش قادر يوصل للغرب فيحصل ايه؟ يحصل حاجة مشكلة خطيرة جدا. انه يتقبل اي علم جاي له من برة زي ما جه دون ان يعرضه على ذهنه. وده شيء خطير جدا يا اخواني واخواتي فعلا في منتهى الخطورة
الناس ديت لا عندها وحي ولا عندها قرآن ولا عندها سنة ولا عندها ضوابط شرعية ولا عندها معايير اخلاقية زي معايير المسلمين فبيحط العلم حتى لو كان مخلص في وضعه حتى
لو كان غير مغرض وغير موقع للناس في امور كذا وكذا عمدا لكن هو ضوابطه مختلفة عن ضوابطي. ممكن تكون ضوابطه منحرفة تامة الانحراف صح لكن احنا عندنا ضوابط تحكمنا وضوابط مش بشرية. ضوابط ربانية. قرآن كريم وسنة مطهرة. اعظم ما نزل من كتب
الله عز وجل بين ايدينا. كلام الله عز وجل. فاحنا نسيب الكلام دوت ونلجأ الى هذا والى ذاك لشعورنا بالدونية. لشعورنا اننا ده قليل ويا اخوانا والله احنا مش قليل. احنا كتير جدا جدا بمن معنا او بما معنا من القرآن والسنة. وافتكروا الحديس اللي كل مرة هنقوله
وكزا مرة في الحلقة تركت فيكم ما ان تمسكتم به لن تضلوا بعدي ابدا. كتاب الله وسنتي. لما تيجي تفتش في علم البرمجة اللغوية بعد اما تشيل من قدام عينيك لمعة الانبهار الشديدة
هتلاقي ان ما وصل اليه العلم من حقائق او من امور سليمة وامور مقبولة فهذه هم طالبين مني اني اختم وانا مستغرب جدا اما البطاطين خدت مننا نص ساعة المفروض الحقيقة ناخدها ونكمل الحلقة بتاعتنا
فانا مش عارف اعمل ايه الحقيقة آآ اقول ايه ارجع تاني اكمل نقطة وبعدين نختم زي ما هم قايلين وان شاء الله نحاول المرة الجاية نتكلم مع ادارة القناة ان هي تنزم مواعيد البرنامج بشكل افضل من الشكل اللي احنا مرينا بيه النهاردة
بنقول ان القضية مسلا نيجي ناخد قضية اسلامية اه حفز فيها ربنا سبحانه وتعالى العباد على شيء ما واقارن ما بين التحفيز الرباني الذي جاء في كتاب ربنا سبحانه وتعالى
والتحفيز الذي جاء في البرمجة اللغوية العصبية عشان اعرف البون الشاسع بين منهج رباني وبين منهج البشر اقول مسلا انا هشوف انسان شحيح او انسان عنده حب شديد للمال. وعلى فكرة كل الناس بتحب المال
وربنا سبحانه وتعالى قال في كتابه الكريم وتحبون المال حبا جما. وخلي بالك من كلمة جما برضه بتحقق نفس المعنى اللي كنا قلناه قبل كده. الثقل جما اول ما تسمع الكلمة يوصل لك المعنى الكامل ان الناس بتحب المال حب شديد حتى لو مش فاهم معنى كلمة جما. من الثقل الذي في الكلمة من التأثير الواضح
الذي في الكلمة. طيب ربنا سبحانه وتعالى ييجي يقول لك ايات كثيرة جدا ولعلكم تراجعوا محاضرة الجهاد بالمال. محاضرة مطبوعة لي عن تحفيز رب العالمين سبحانه وتعالى. والرسول الكريم صلى الله عليه وسلم للمسلمين
ادفعوا اموالهم في سبيل الله. فيها وسائل كتيرة جدا منها على سبيل المثال قرن الصلاة بالزكاة الزكاة جاءت في القرآن الكريم تلاتين مرة في القرآن الكريم كله تمانية وعشرين مرة مقرونة بالصلاة. فبتخش لك رسالة غير مباشرة
انت مهتم جدا بالصلاة وعارف اهمية الصلاة لما كل ما تقرا الزكاة تقرا معها صلاة فتعرف ان الزكاة ده شيء مهم جدا فيترسخ في داخلك حب الانفاق لانك بتحب الصلاة وبتحب ترضي ربنا سبحانه وتعالى. فيخش جواك المعنى بشكل سلس جدا وطبيعي جدا. فتحب
الزكاة لحبك للصلاة تيجي تلاقي ربنا سبحانه وتعالى يوعدك بان يخلفك المال الذي انفقت وما انفقتم من شيء في سبيل الله فهو يخلفه. يعوضك ربنا سبحانه وتعالى فيبقى عندك الحافز الدنيوي
يعني ايه الدنيوي؟ يعني انا بدفع ميت جنيه وعارف ان ربنا هيرجع لي الف وييجي الرسول عليه الصلاة والسلام يقسم وما يحتاج الى قسم. يقول صلى الله عليه وسلم ثلاث اقسم عليهن واحدثكم حديثا فاحفظوه. واول اول حاجة ايه؟ ما نقص
كل عبد من صدقة فيحلف. ليه بيحلف؟ عشان يزرع المعنى جواك. يتسلل المعنى الى داخلي كتسللا لطيفا جدا جدا. ما تحسش باي شيء. تحس فيها انك انت مطمئن انك لما تدفع درهم في سبيل الله دي دار في سبيل الله هيجي لك اضعاف واضعافه مش ممكن ملك يقل. لان اللي وعد ربنا
يجي ربنا يحفزك بسواب ضخم جدا في الجنة. مش عشر حسنات سبعمائة ضعف او يزيد. ييجي ربنا سبحانه وتعالى يحفزك بيرقق قلبك بالفاز غريبة جدا جدا يقول ايه مسلا ربنا في القرآن الكريم؟ من ذا الذي يقرض الله قرضا حسنا؟ يا الله
ده انت لما تيجي تفكر في هزه الكلمات بتحرك الجبال من ذا الذي يقرض الله قرضا حسنا نقرض رب العالمين سبحانه وتعالى بيقول لك ادفع الصدقة في سبيل الله ان دفعتها في سبيل الله وكأنك اقرضت الله عز وجل وربنا سبحانه وتعالى غير محتاج للبشر
بالمرة خزائنه لا تنفد لكن بيرقق بيرقق قلوب المنفقين قلوب المسلمين من ذا الذي يقرض الله قرضا حسنا فيضاعفه له اضعافا كثيرة والله يقبض ويبسط واليه ترجعون. ابو الدحداح رضي الله عنه وارضاه. لما سمع هذه الايات تعجب وذهب صلى الله عليه وسلم وقال يا رسول الله ايطلب الله
منا القرض قال صلى الله عليه وسلم نعم فقال فهذه حائطي. ابسط يدك يا رسول الله. فبسط يده فقال هذه حائطي اقرضتها ربي. الحائط يعني جنينة ضخمة جدا. يقول عبدالله بن مسعود وحائط له به ستمائة نخلة
ستميت نخلة مرة واحدة في سبيل الله لما ربنا سبحانه وتعالى وضع هذا النظام الدقيق للتحفيز في داخل القرآن الكريم لانفاق ما في سبيل الله. ظهرت لنا نماذج عجيبة بالقرآن الكريم في الحياة النبوية
وفي حياة المسلمين بعد ذلك. ظهر لنا مثلا ابو بكر الصديق رضي الله عنه. واحد بيدفع كل ماله في سبيل الله كل سروته. تخيل انت واحد مليونير ياخد سروته كلها يدفعها في سبيل الله. ومش مرة مرة واتنين وتلاتة واكتر من كده. وعمر ابن الخطاب يجيب نص ماله ويدفعه في سبيل الله
صار يطلبوا من الرسول عليه الصلاة والسلام ويرجوه ان يقسم بينهم وبين اخوانهم المهاجرين اموالهم. وان يقسم بينهم النخيل. يا اخواني اي اي نفس هذه الذي تحركت؟ دي كانت نفس جاهلية. كانت نفس تقاتل اخاها وحبيبها وقريبه على متاع قليل من الدنيا. فلما
الاسلام حرك هذه الاشياء في قلوب الصحابة فتغيروا تغيرا كليا جذريا هو ده الاسلام هي دي عظمة الاسلام. انا عايز بقى حد يجيب لي دورة برمجة لغوية عصبية ايا كانت هذه الدورة في اي بلد ويجيب لي اعظم مدربين ويخلوا واحد مليونير
يدفع ثروته كاملا في عمل خيري. ايا كان هذا العمل الخيري. وهو عايش. طبعا لما بيموتوا بيعملوا حاجات عجيبة جدا ممكن يدفع سروته كلها الكلب او سروته غلال قطة عنده قطة يتبرع بصرته كلها لها
في واحد اسمه وارن بافيت ويرن بافيت ده الرابع على العالم سنة الفين وسبعة في الثروة. عنده ستة وعشرين بليون دولار ستة وعشرين سبعة من عشرة بليون دولار تخيل ومع ذلك سبحان الله هو لسه عايش عمل مؤتمر صحفي وقال ان هو لما يموت هيدي كل الثروة بتاعته
للجمعيات الخيرية والعلمية وو ولن يعطي ابناءه شيئا. شف الجحود. يعني حتى بعد ما يموت مش هيديهم ولا ايه؟ ولا مليم من السروة الهالات ستة وعشرين مليون دولار مش هيدي حاجة لولاده منها. لكن بعد ما يموت. اما هو عايش ما يقدرش يدفع سروته كلها. مين يقدر يدفع سروته الا بتحفيز القرآن الكريم
والسنة المطهرة. الكلام ده له تطبيقات كتيرة جدا جدا في حياتنا ولما تيجي تراجع القرآن الكريم والسنة المطهرة هتلاقي وسائل الاقناع والتأثير والابداع في تحريك الناس وتحفيز الناس هائلة يا اخواني والله
لا تقارن بقليل ولا بكثير ولا بقريب ولا ببعيد مع هذه المناهج الوضعية. ايا كان الواضع لهذه المناهج لان ده تنزيل رب العالمين وهذا قول البشر اللي هو فيه كل العوارض اللي تعرفوها وكل النواقص اللي تعرفوها. لما تيجي الرسول عليه الصلاة والسلام يكلم واحد يقول له من احق الناس
حسن صحابتي فيقول له امك ثم يقول ثم من يا رسول الله؟ فيقول امك فيقول ثم من يا رسول الله؟ قال فيقول امك ثم من يا رسول الله؟ فيقول ابوك
انظر الى هذا الترسيخ لمعنى معين في بيئة كانت تعامل المرأة معاملة جاهلية يعني دونية غير مقبولة بالمرة. فيرسخ صلى الله عليه وسلم المعنى عن طريق التكرار والتكرار دي وسيلة من وسائل البرمجة اللغوية العصبية. بس الرسول عليه الصلاة والسلام قالها من الف وربعميت سنة وقالها باسلوب لطيف جميل
الواقعي مؤثر يدخل للقلب بسهولة جدا جدا غير الكلام الجاف اللي بيقولوه هناك في البرمجة اللي هوا العصبية حتى لو جه واحد بعد كده يعمل لنا ما يسمى باسلمة البرمجة اللغوية العصبية يجيب المنهج الجاف بتاعهم ويطعموا في بعض الايات وبعض الاحاديث وبعض الاشعار العربية
عشان في الاخر يديك اكنه بيدي حاجة اسلامية وشتان بين هذا وبين كتاب رب العالمين سبحانه وتعالى. دي نقطة واحدة من النقاط اللي علقنا بيها على البرمجة اللغوية العصبية. وفيه تسع نقط تانية شكل كده الحلقة اللي جاية مش هتستوعبهم وهنحتاج حلقات تانية. بس الوقت ده يا اخواني
يا اخواتي والله مش ضايع. الوقت ده احنا بنتعلم به. ازاي نحافز على دينا. من اي شيء جاي من برة. ازاي القط الكويس واسيب الوحش؟ ازاي ارفع امتي بمنهج ربنا
سبحانه وتعالى ازاي افتخر وابقى عزيز ورافع راسي وسط العالم ان انا معي القرآن ومعي السنة مهما قالوا ومهما دفعوا الاف الدولارات في الدورات ديت القرآن بين ايدينا والسنة بين ايدينا وربنا سبحانه وتعالى موضح لنا الطريق. اسأل الله عز وجل ان يفقهنا في سننه وان يعلمنا ما ينفعنا
وان ينفعنا بما علمنا انه ولي ذلك والقادر عليه فستذكرون ما اقول لكم وافوض امري الى الله ان الله بصير بالعباد. والسلام عليكم ورحمة الله وبركاته